CELEX: 62020TN0271
Language: hr
Date: 2020-05-08 00:00:00
Title: Predmet T-271/20: Tužba podnesena 8. svibnja 2020. – JS protiv SRB-a

27.7.2020   
            
            
               HR
            
            
               Službeni list Europske unije
            
            
               C 247/20
            
         
      Tužba podnesena 8. svibnja 2020. – JS protiv SRB-a
      (Predmet T-271/20)
      (2020/C 247/30)
      Jezik postupka: engleski
      
         Stranke
      
      
         Tužitelj: JS (zastupnici: L. Levi i A. Champetier, odvjetnici)
      
         Tuženik: Jedinstveni sanacijski odbor (SRB)
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi odluku od 14. lipnja 2019., koja je tužitelju dostavljena 17. lipnja 2019., kojom je odbijen njegov zahtjev za pomoć od 2. svibnja 2019.;
               
            
                  —
               
               
                  poništi i, u mjeri u kojoj je potrebno, odluku koja je tuženiku dostavljena 29. siječnja 2020., kojom je odbijen njegov prigovor od 14. rujna 2019.;
               
            
                  —
               
               
                  naloži plaćanje naknade neimovinske štete, čija se visina ex aequo et bono može ocijeniti u iznosu 20 000 eura;
               
            
                  —
               
               
                  naloži, nadalje, plaćanje imovinske štete koja je dokazana i čija je visina određena u iznosu od 77 408 eura;
               
            
                  —
               
               
                  naloži tuženiku snošenje svih troškova.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe tri tužbena razloga.
      
                  1.
               
               
                  Prvi tužbeni razlog temelji se na navodu o povredi članka 12.a stavka 3. Pravilnika i članka 2. stavka 1. Politike SRB-a koja je donesena odlukom SRB-ove plenarne sjednice od 29. studenoga 2017. (1)
                  
               
            
                  2.
               
               
                  Drugi tužbeni razlog temelji se na navodu o povredi članka 24. Pravilnika i članka 7. stavka 3. navedene politike SRB-a.
               
            
                  3.
               
               
                  Treći tužbeni razlog temelji se na navodu o povredi dužnosti brižnog postupanja.
                  U odnosu na zahtjev za naknadu štete, tužitelj se poziva na tuženikovu pogrešku, štetu koju je pretrpio, te vezu između te pogreške i te štete.
               
            
         (1)  Politika o zaštiti dostojanstva osobe i sprječavanju psihološkog i seksualnog uznemiravanja.